Wynlandgoed-moord: Borgtogaansoek vandag aangehoor | Maroela Media
Wynlandgoed-moord: Borgtogaansoek vandag aangehoor
Jason en Susan Rohde. Foto: Facebook
Jason Rohde wat daarvan beskuldig word dat hy sy vrou in Julie op die Spier-wynlandgoed buite Stellenbosch vermoor het, sal vandag in die plaaslike landdroshof om borgtog aansoek doen.
Tydens Rohde (47), die uitvoerende hoof van Sotheby's International Realty South Africa, se verskyning verlede week in die hof het die staat versoek dat die saak uitgestel word vir verdere ondersoek. Rohde se regspan het die aansoek ten sterkste teengestaan en die hof versoek om onmiddellik met die borgtogaansoek voort te gaan. Die hof het die staat uitstel tot Dinsdag gegee.
Rohde se vrou, Susan (47), se liggaam is die oggend van 24 Julie in die badkamer van 'n hotel op die Spier-wynlandgoed gevind, waar sy met die koord van 'n haartang opgehang is. Dit het verlede week tydens hofverrigtinge aan die lig gekom dat 'n private patoloog wat 'n nadoodse ondersoek gedoen het, bevind het Susan het selfmoord gepleeg, terwyl die staatspatoloog aanvoer sy is verwurg.
Die ondersoekbeampte, speursers. Marlon Appolis, se beëdigde verklaring is Vrydag in die hofrekord ingelees. Volgens Appolis het hy Rohde in hegtenis laat neem, aangesien hy meen daar is 'n redelike vermoede dat hy sy vrou vermoor het en 'n vlugrisiko is. Appolis het gesê hy het tot Dinsdag tyd nodig om inligting en Rohde se finansiële status by die Reserwebank te bevestig.
Jason Rohde Stellenbosch
Onderhoof sterf 11 weke ná aanval
Interessant dat 2 mense so verskillende bevindings kan gee. Net hierdie man weet wat die waarheid is………….
Dit is vir my baie tragies wat gebeur het en nou dit soos jy se M net die man weet presies wat die waarheid is en dit sal hy altyd saam met hom dra hoe onodig!!!!!
Baie verdagte geval die. Hoekom sal sy opgehang word deur haar man as daar baie makliker maniere is om te moor as hy wou??